U-I-216/16
Natisni
Opravilna št.:
U-I-216/16
Datum odločitve:
17. 11. 2017
ECLI:
ECLI:SI:USRS:2017:U.I.216.16
Akt:
Zakon o nematerializiranih vrednostnih papirjih (Uradni list RS, št. 75/15 in 74/16) (ZNVP), 4. odst. 48. čl.
Izrek:
Pobuda za začetek postopka za oceno ustavnosti četrtega odstavka 48. člena Zakona o nematerializiranih vrednostnih papirjih (Uradni list RS, št. 75/15 in 74/16) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Pavel Ušeničnik, Poljane nad Škofjo Loko
Datum vloge:
6. 12. 2016
Vrsta odločitve:
sklep
Vrsta rešitve:
zavrženje
Dokument:
US31226
Dokument v PDF obliki:
U-I-216-16.pdf
206 KB
Prenesite datoteko
Številka:
U-I-216/16-4
Datum:
17. 11. 2017
SKLEP
Ustavno sodišče je v postopku za preizkus pobude Pavla Ušeničnika, Poljane nad Škofjo Loko, na seji 17. novembra 2017
sklenilo:
Pobuda za začetek postopka za oceno ustavnosti četrtega odstavka 48. člena Zakona o nematerializiranih vrednostnih papirjih (Uradni list RS, št. 75/15 in 74/16) se zavrže.
OBRAZLOŽITEV
1. Pobudnik izpodbija v izreku tega sklepa navedeno zakonsko določbo. Zatrjuje, da je v neskladju z drugim odstavkom 14. člena Ustave. Navaja, da je "delničar določenih družb, katerih delnice naj bi se nahajale na računu pri KDD, d. d., Ljubljana". Predlaga, naj Ustavno sodišče izpodbijane določbe razveljavi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnik je svoj pravni interes za začetek postopka za oceno ustavnosti izpodbijane določbe utemeljeval z navedbo, da je "delničar določenih družb, katerih delnice naj bi se nahajale na računu pri KDD, d. d., Ljubljana", vendar ni izkazal imetništva nobenih vrednostnih papirjev. Glede na navedeno pobudnik ne izkazuje pravnega interesa za začetek postopka za oceno ustavnosti izpodbijane zakonske določbe. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10
in 56/11
)
v sestavi: predsednica dr. Jadranka Sovdat ter sodnice in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Rajko Knez, dr. Etelka Korpič – Horvat, dr. Špelca Mežnar, dr. Marijan Pavčnik in Marko Šorli.
Sklep je sprejelo soglasno.
dr. Jadranka Sovdat
Predsednica